**Viktor Vladimirovitš Antipin** (ven. Виктор Владимирович Антипин; s. 6. joulukuuta 1992 Öskemen, Kazakstan) on venäläinen jääkiekkopuolustaja.

Pelaajaura
----------

### Uran alkuvuodet Venäjällä 2010-2017

Kazakstanissa syntynyt Antipin on Metallurg Magnitogorskin kasvatti. Kaudeksi 2009–2010 hän siirtyi pelaamaan MHL-junioriliigaa Stalnyje Lisy Magnitogorskiin, jossa Antipin voitti kauden päätteeksi mestaruuden. Kaudella 2010–2011 hän pelasi MHL:n tähdistöottelussa. Antipin debytoi samalla kaudella myös Metallurg Magnitogorskin KHL-joukkueessa, jossa hän pelasi kaksi runkosarjaottelua. Kaudella 2011–2012 Antipin ei mahtunut kertaakaan joukkueen KHL-kokoonpanoon, vaan se eteni kokonaan MHL:ssä. Kausi 2012–2013 oli hänelle varsinainen tulokaskausi KHL:ssä, jossa Antipin teki 50 runkosarjaottelussa tehot 10+11=21 sekä seitsemässä playoff-ottelussa tehot 1+2=3. Hän oli Metallurgin eniten maaleja tehnyt puolustaja sekä tehokkain puolustaja kesken kauden NHL:ään palanneen työsulkuvahvistus Sergei Gontšarin jälkeen. Antipin valittiin KHL:n marraskuun 2012 kuukauden tulokkaaksi ja hän pelasi kauden aikana myös KHL:n tähdistöottelussa.

Syyskuussa 2013 Antipin teki kolmivuotisen jatkosopimuksen Metallurgin kanssa. Kaudella 2013–2014 hän jakoi neljällä osumallaan kevään 2014 pudotuspelien maalipörssin voiton Sibir Novosibirskin Ivan Lekomtsevin ja Lev Prahan Nathan Oystrickin kanssa. Antipin voitti kauden päätteeksi Gagarin Cupin. Hänet valittiin kauden aikana myös KHL:n tammikuun 2014 kuukauden puolustajaksi.

### NHL:n valloitus 2017-18

Antipin teki 2017 toukokuussa Buffalo Sabresin kanssa 1 vuoden sopimuksen. Hän siirtyi kaudeksi 2017–2018 Buffaloon Metallurg Magnitokorskista. Antipin pelasi Sabresin paidassa 47 ottelussa syöttäen 10 maalia. 

### Paluu Eurooppaan 2018

Kaudeksi 2018-19 Antipin siirtyi takaisin Metallurg Magnitogorskiin kaksivuotisella sopimuksella.

Kaudeksi 2020-21 Antipin siirtyi KHL-seura SKA Pietarin riveihin kaksivuotisella sopimuksella.

### Maajoukkueura

Antipin on edustanut Venäjää MM-kilpailuissa kolmesti ja voittanut MM-hopeaa 2015, sekä MM-pronssia 2016 ja 2017. Hän pelasi myös alle 20-vuotiaiden MM-kilpailuissa vuonna 2012, jolloin Antipin voitti hopeaa. Hän pelasi myös alle 18-vuotiaiden MM-kilpailuissa vuonna 2010 sekä alle 19-vuotiaiden World Junior A Challengessa vuonna 2009, jolloin hän voitti pronssia.

Muuta
-----

Antipinin isä Vladimir on entinen Kazakstanin maajoukkuepelaaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Metallurg Magnitogorsk-2 | RUS-3 | 10 | 1 | 2 | 3 | 2 | – | – | – | – | – |
| 2009–2010 | Stalnyje Lisy Magnitogorsk | MHL | 39 | 2 | 9 | 11 | 22 | 5 | 0 | 0 | 0 | 2 |  |  |  |  |  |  | U18 | 7 | 1 | 1 | 2 | 6 |
| 2010–2011 | Stalnyje Lisy Magnitogorsk | MHL | 44 | 4 | 10 | 14 | 68 | 17 | 4 | 2 | 6 | 8 |
|  | Metallurg Magnitogorsk | KHL | 2 | 0 | 0 | 0 | 0 | – | – | – | – | – |
| 2011–2012 | Stalnyje Lisy Magnitogorsk | MHL | 40 | 6 | 19 | 25 | 18 | 11 | 2 | 4 | 6 | 0 |  |  |  |  |  |  | JMM | 7 | 0 | 2 | 2 | 2 |
| 2012–2013 | Metallurg Magnitogorsk | KHL | 50 | 10 | 11 | 21 | 8 | 7 | 1 | 2 | 3 | 0 |
| 2013–2014 | Metallurg Magnitogorsk | KHL | 45 | 9 | 8 | 17 | 16 | 21 | 4 | 5 | 9 | 25 | Gagarin Cup |
| 2014–2015 | Metallurg Magnitogorsk | KHL | 54 | 5 | 16 | 21 | 4 | 10 | 2 | 5 | 7 | 0 |  |  |  |  |  |  | MM | 10 | 0 | 3 | 3 | 2 |
| 2015–2016 | Metallurg Magnitogorsk | KHL | 56 | 6 | 9 | 15 | 8 | 23 | 3 | 4 | 7 | 8 | Gagarin Cup |  |  |  |  |  | MM | 6 | 0 | 1 | 1 | 6 |
| 2016–2017 | Metallurg Magnitogorsk | KHL | 59 | 6 | 18 | 24 | 8 | 18 | 7 | 4 | 11 | 2 |  |  |  |  |  |  | MM | 10 | 0 | 4 | 4 | 0 |
| 2017–2018 | Buffalo Sabres | NHL | 47 | 0 | 10 | 10 | 18 | – | – | – | – | – |
| 2018–2019 | Metallurg Magnitogorsk | KHL | 55 | 11 | 16 | 27 | 8 | 6 | 0 | 3 | 3 | 4 |
| 2019–2020 | Metallurg Magnitogorsk | KHL | 60 | 5 | 14 | 19 | 10 | 5 | 0 | 0 | 0 | 2 |
| 2020–2021 | SKA Pietari | KHL | 53 | 2 | 9 | 11 | 10 | 15 | 0 | 1 | 1 | 2 |
| 2021–2022 | Vitjaz Podolsk | KHL | 28 | 0 | 3 | 3 | 10 | – | – | – | – | – |
|  | Salavat Julajev Ufa | KHL | 14 | 0 | 1 | 1 | 4 | 4 | 0 | 1 | 1 | 2 |
| 2022–2023 | Salavat Julajev Ufa | KHL | 59 | 1 | 7 | 8 | 10 | 6 | 0 | 0 | 0 | 0 |
| 11 kautta | yhteensä | KHL | 535 | 55 | 112 | 167 | 96 | 115 | 17 | 25 | 42 | 45 |

Lähteet
-------

* Viktor Antipin The Internet Hockey Databasessa (englanniksi)
* Viktor Antipin *Elite Prospects*. Everysport Media Group AB.  (englanniksi)

### Viitteet

1. 1 2 3 4  Viktor Antipin *Elite Prospects*. Everysport Media Group AB.  (englanniksi)
2. ↑  Контракт с Виктором Антипиным  3.9.2013. Хоккейный клуб «Металлург». Viitattu 20.5.2015. (venäjäksi)